stanford-oval/wikipedia huggingface dataset:
นิมุคตาร์ วาบา

| นิมุคตาร์ วาบาป> ช., ป.ม..ข้อมูลส่วนบุคคล |
| --- | --- |
เกิด: 15 กรกฎาคม พ.ศ. 2494 (73 ปี) อำเภอสายบุรี จังหวัดปัตตานี ประเทศไทย
พรรคการเมือง: เพื่อแผ่นดิน (2550–2554)   ภูมิใจไทย (2554–2561)   ประชาชาติ (2561–ปัจจุบัน)
คู่สมรส: สะอิดะ วาบา
บุตร: ยูนัยดี วาบา

นิมุคตาร์ วาบา (เกิด 15 กรกฎาคม พ.ศ. 2494) อดีตสมาชิกสภาผู้แทนราษฎรจังหวัดปัตตานี และอดีตสมาชิกวุฒิสภาจังหวัดปัตตานี เป็นบิดานายยูนัยดี วาบา สส.จังหวัดปัตตานี พรรคประชาธิปัตย์
ประวัติ

นิมุคตาร์ เกิดเมื่อวันที่ 15 กรกฎาคม พ.ศ. 2494 สำเร็จการศึกษา รัฐศาสตรบัณฑิต จากมหาวิทยาลัยรามคำแหง และประกาศนียบัตรบัณฑิต สาขาการบริหารการศึกษา จากมหาวิทยาลัยราชภัฏยะลา
การทำงาน

นิมุคตาร์ เป็นผู้บริหารโรงเรียนดรุณศาสน์วิทยา ซึ่งเป็นโรงเรียนสอนศาสนาของตนเองในอำเภอสายบุรี จังหวัดปัตตานี
งานการเมือง

นิมุคตาร์ เคยดำรงตำแหน่งเป็นสมาชิกสภาจังหวัด ในช่วงปี พ.ศ. 2523 ถึง พ.ศ. 2526 ต่อมาได้ดำรงตำแหน่งเป็นสมาชิกวุฒิสภาแบบแต่งตั้ง ในปี พ.ศ. 2539 ถึง พ.ศ. 2543 จนกระทั่งได้รับเลือกตั้งให้เป็นสมาชิกวุฒิสภาจังหวัดปัตตานี ใน พ.ศ. 2549 แต่ทำหน้าที่ได้เพียง 5 เดือนเท่านั้นก็ต้องพ้นจากตำแหน่งด้วยการถูกรัฐประหาร
นิมุคตาร์ ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2550 สังกัดพรรคเพื่อแผ่นดิน และได้รับเลือกตั้งเพียงครั้งเดียว
ในปี พ.ศ. 2561 เขาและกลุ่มวาดะห์ นำโดยนาย วันมูหะมัดนอร์ มะทา อดีต ประธานสภาผู้แทนราษฎร ได้ย้ายมาสังกัดพรรคประชาชาติ
งานการเมือง > สมาชิกสภาผู้แทนราษฎร

นิมุคตาร์ วาบา ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปัตตานี สังกัด พรรคเพื่อแผ่นดิน
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
มณเฑียร สงฆ์ประชา

| มณเฑียร สงฆ์ประชาม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดชัยนาท เขต 2
อยู่ในวาระ
เริ่มดำรงตำแหน่ง  24​ มีนาคม​ พ.ศ. 2562​ (5 ปี 347 วัน)
ก่อนหน้า: นันทนา สงฆ์ประชา
คะแนนเสียง: 52,205 (54.35%)
 
ข้อมูลส่วนบุคคล
เกิด: 15 กุมภาพันธ์ พ.ศ. 2500 (68 ปี)
พรรคการเมือง: ชาติไทย (2539–2550)   พลังประชารัฐ (2561–2565)  ภูมิใจไทย (2565–ปัจจุบัน)
คู่สมรส: นฤพร ภู่สอน

มณเฑียร สงฆ์ประชา (เกิด 15 กุมภาพันธ์ พ.ศ. 2500) เป็นสมาชิกสภาผู้แทนราษฎรจังหวัดชัยนาท 4 สมัย และเป็นอดีตสมาชิกวุฒิสภาจังหวัดชัยนาท
ประวัติ

มณเฑียร เกิดเมื่อวันที่ 15 กุมภาพันธ์ พ.ศ. 2500 เป็นบุตรนายบุญธง นางจันทร์เพ็ญ สงฆ์ประชา มีพี่น้อง 5 คน อาทิ มนตรี สงฆ์ประชา อดีตกำนันตำบลไพรนกยูง อำเภอหันคา นางจิรดา สงฆ์ประชา อดีตนายก อบจ.ชัยนาท, นันทนา สงฆ์ประชา อดีต สส. ชัยนาท และนายศักดิ์สิทธิ์ สงฆ์ประชา อดีตสจ.ชัยนาท สำเร็จการศึกษาระดับปริญญาตรี สาขาวิชารัฐศาสตร์ จากมหาวิทยาลัยรามคำแหง
งานการเมือง

มณเฑียร ได้เข้าสู่งานการเมืองโดยการสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคชาติไทย แทนบุญธง อดีต สส.ชัยนาท (บิดา] ซึ่งวางมือทางการเมือง โดยมณเฑียรได้รับเลือกตั้งเป็นสมาชิกสภาผู้แทนราษฎรจังหวัดชัยนาทเป็นสมัยแรก และได้ลงสมัครรับเลือกตั้งต่อเนื่องมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เป็น สส.สมัยที่ 2 ในนามพรรคชาติไทยเช่นเดิม แต่ในการเลือกตั้ง พ.ศ. 2548 เขาลงสมัครแข่งขันกับชัยวัฒน์ ทรัพย์รวงทอง พรรคไทยรักไทย ซึ่งย้ายมาจากเขตเลือกตั้งที่ 1 โดยนายมณเฑียรเป็นฝ่ายแพ้การเลือกตั้ง
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 นายมณเฑียรลงสมัครรับเลือกตั้งคู่กับนันทนา สงฆ์ประชา น้องสาว ในนามพรรคชาติไทยและได้รับเลือกตั้ง แต่ภายหลังคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของนันทนา และมณเฑียร และ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดชัยนาท โดยกำหนดวันเลือกตั้งใหม่คือวันที่ 27 มกราคม พ.ศ. 2551 ซึ่งในกรณีที่ถูกใบแดงและต้องเลือกตั้งใหม่ ผู้สมัครเดิมในเขตจากทุกพรรคจะเข้าสู่การเลือกตั้งใหม่อีกครั้งยกเว้นนันทนา สงฆ์ประชา และมณเฑียร สงฆ์ประชา โดยมณเฑียร ถูกตัดสิทธิ์ทางการเมือง 5 ปี
ในการเลือกตั้งสมาชิกวุฒิสภาไทยเป็นการทั่วไป พ.ศ. 2557 เขาได้ลงสมัครรับเลือกตั้งและได้รับคะแนนเป็นลำดับที่ 1 เป็นสมาชิกวุฒิสภาจังหวัดชัยนาท
มณเฑียร กลับสู่สนามเลือกตั้ง สส.อีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในนามพรรคพลังประชารัฐ และได้รับเลือกตั้งเป็น สส.สมัยที่ 4 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ในนามพรรคภูมิใจไทย
งานการเมือง > สมาชิกสภาผู้แทนราษฎร

มณเฑียร สงฆ์ประชา ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชัยนาท สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชัยนาท สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดชัยนาท สังกัดพรรคพลังประชารัฐ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดชัยนาท สังกัดพรรคภูมิใจไทย
งานการเมือง > สมาชิกวุฒิสภา

มณเฑียร สงฆ์ประชา ได้รับการเลือกตั้งเป็นสมาชิกวุฒิสภามาแล้ว 1 สมัย
การเลือกตั้งสมาชิกวุฒิสภาไทยเป็นการทั่วไป พ.ศ. 2557 จังหวัดชัยนาท
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ฮหวิ่ญ ญือ (นักฟุตบอล)

| 0 | 1 | 2 | 3 |
| --- | --- | --- | --- |
 ฮหวิ่ญ ญือ ในปี 2566
ข้อมูลส่วนตัว
ชื่อเต็ม:  ฮหวิ่ญ ญือ
วันเกิด:   (1991-11-28) 28 พฤศจิกายน ค.ศ. 1991 (33 ปี)
สถานที่เกิด:  จังหวัดจ่าวิญ, เวียดนาม
ส่วนสูง:  1.57 เมตร (5 ฟุต 2 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  เมืองโฮจิมินห์ I
หมายเลข:  9
สโมสรอาชีพ*
| ปี |  ทีม |  ลงเล่น |  (ประตู) |
| 2550–2565 |  เมืองโฮจิมินห์ I |  152 |  (105) |
| 2565–2567 |  แลนค์ เอฟซี วิลาเวอร์เดนเซ่ |  27 |  (8) |
| 2567– |  เมืองโฮจิมินห์ I |  0 |  (0) |
ทีมชาติ‡
| 2554– |  เวียดนาม |  109 |  (68) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 5 กุมภาพันธ์ 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 1 พฤศจิกายน 2566
ฮหวิ่ญ ญือ (เวียดนาม: Huỳnh Như; เกิดเมื่อวันที่ 28 พฤศจิกายน พ.ศ. 2534) เป็นนัก ฟุตบอล อาชีพชาวเวียดนามที่เล่นให้กับสโมสร โฮจิมินห์ซิตี้ 1 และ ทีมชาติหญิงเวียดนาม
เธอได้รับการยกย่องว่าเป็นหนึ่งในผู้เล่นหญิงที่ดีที่สุดในประวัติศาสตร์ของเวียดนาม ในประวัติศาสตร์ นอกจากนี้เธอยังเป็นนักฟุตบอลหญิงชาวเวียดนามคนแรกที่ได้เล่นในต่างประเทศในขณะที่เซ็นสัญญากับสโมสร แลนค์ เอฟซี วิลาเวอร์เดนเซ่ ในโปรตุเกสในปี 2565 เธอคว้ารางวัล ลูกบอลทองคำของเวียดนาม ไปครองถึง 5 ครั้ง และปัจจุบันเธอยังเป็นผู้ทำประตูสูงสุดตลอดกาลให้กับ ทีมชาติหญิงเวียดนามอีกด้วย
อาชีพสโมสร > โฮจิมินห์ซิตี้ 1

เธอเริ่มต้นอาชีพค้าแข้งกับสโมสรท้องถิ่น นครโฮจิมินห์ 1 โดยเปิดตัวในปี 2550 เธอลงเล่น 84 เกม ยิงได้ 62 ประตู และช่วยให้สโมสรของเธอคว้าแชมป์ได้ 5 ฤดูกาล
อาชีพสโมสร > แลนค์ เอฟซี วิลาเวอร์เดนเซ่

ในเดือนสิงหาคม พ.ศ. 2565 เธอได้เขียนประวัติศาสตร์ในฐานะนักฟุตบอลหญิงชาวเวียดนามคนแรกที่ไปเล่นฟุตบอลอาชีพในต่างประเทศในยุโรป
อาชีพสโมสร > เดินทางกลับนครโฮจิมินห์ 1

ในเดือนสิงหาคม 2567 หลังจากหมดสัญญากับ แลนค์ เอฟซี วิลาเวอร์เดนเซ่ แล้ว ฮหวิ่ญ ญือ ก็กลับมายัง นครโฮจิมินห์ 1 เพื่อแข่งขันใน เอเอฟซี วีเมนส์ แชมเปี้ยนส์ ลีก 2024–25
อาชีพระดับนานาชาติ

ด้วยจำนวน 68 ประตูในปัจจุบันให้กับทีมชาติเวียดนาม เธอเป็นนักเตะที่ยิงประตูได้มากที่สุดในทีมฟุตบอลหญิงของเวียดนาม
อาชีพระดับนานาชาติ > สถิติการทำงาน

| ทีมชาติ | ปี | แอปพลิเคชั่น | เป้าหมาย |
| --- | --- | --- | --- |
| เวียดนาม | 2554 | 4 | 5 |
| เวียดนาม | 2555 | 0 | 0 |
| เวียดนาม | 2556 | 11 | 7 |
| เวียดนาม | 2557 | 0 | 0 |
| เวียดนาม | 2558 | 11 | 6 |
| เวียดนาม | 2559 | 10 | 3 |
| เวียดนาม | 2560 | 7 | 9 |
| เวียดนาม | 2561 | 13 | 6 |
| เวียดนาม | 2562 | 16 | 12 |
| เวียดนาม | 2563 | 3 | 1 |
| เวียดนาม | 2564 | 2 | 2 |
| เวียดนาม | 2565 | 18 | 11 |
| เวียดนาม | 2566 | 13 | 6 |
| ทั้งหมด | ทั้งหมด | 108 | 68 |
เกียรติยศ

รายบุคคล
บอลทองคำหญิงเวียดนาม: 2016, 2019, 2020, 2021, 2022
บอลเงินหญิงเวียดนาม: 2018, 2023
บอลทองแดงหญิงเวียดนาม: 2015, 2017
แชมป์ฟุตบอลหญิงเวียดนาม ผู้ทำประตูสูงสุด: 2013, 2016, 2017, 2021, 2022
ฟุตบอลหญิงชิงแชมป์เวียดนาม ดีที่สุดของการแข่งขัน: 2018, 2019, 2020, 2021
เวียดนามคัพหญิง ดีที่สุดของการแข่งขัน: 2020, 2021
เหรียญ
คำสั่งแรงงาน ชั้น 2: 2022
ภัทรศยา เครือสุวรรณศิริ

| ภัทรศยา เครือสุวรรณศิริ |
| --- | --- |
เกิด: 18 ตุลาคม พ.ศ. 2531 (36 ปี) ภัทรศยา เครือสุวรรณศิริ อำเภอมัญจาคีรี จังหวัดขอนแก่น ประเทศไทย
อาชีพ: นักแสดง นางแบบ พิธีกร นักร้อง
ปีที่แสดง: พ.ศ. 2549–ปัจจุบัน
ผลงานเด่น: น้ำปั่น - สายลับจับบ้านเล็ก (2550) แพท - อุบัติรักข้ามขอบฟ้า และ อุบัติรักข้ามขอบฟ้า 2 (2551-2552) กิ๊ก/วันใหม่ - เซน...สื่อรักสื่อวิญญาณ (2551-2558)  ฟ้า - รัก/สาม/เศร้า (2551) พริกแกง(มาหยารัศมี)  - เนื้อคู่ประตูถัดไป & เนื้อคู่อยากรู้ว่าใคร (2551-2552) ดีดี๊ รถไฟฟ้ามาหานะเธอ (2552) แพม - เคาท์ดาวน์ (2555) มะปราง - Club Friday The Series 6 ความรักไม่ผิด...ผิดที่รัก คนหลอกลวง (2558)  แนตตี้ - ไดอารี่ตุ๊ดซี่ส์ เดอะซีรีส์ (2559)  ปราลี - โซ่เสน่หา (2560)  นภัสชล - เหนี่ยวหัวใจสุดไกปืน (2560)  บุษบาบรรณ (บุษบา) - เล่ห์รักบุษบา (2561)  แนตตี้ - ตุ๊ดซี่ส์ แอนด์ เดอะเฟค (2562)  อิงฟ้า - Club Friday the Series 12 รักซ่อนเร้น ตอน รักต้องแย่ง (2564)  คริมา วรนันท์ (ครีม) - จิตสังหาร (2564) หยางมี่ - หว่ออ้ายหนี่เธอที่รัก (2564)  ยวนตา - เพลงบินใบงิ้ว​ (2565) เดียร์ - ชะนีปีชง (2566)
สังกัด: จีทีเอช (2549–2559) สถานีโทรทัศน์สีกองทัพบกช่อง 7 (2559–2562) นักแสดงอิสระ (2562–ปัจจุบัน) ศิลปินนักร้อง LOVEiS Entertainment  (2565–ปัจจุบัน)
ภัทรศยา เครือสุวรรณศิริ ชื่อเล่น พีค (เกิด 18 ตุลาคม พ.ศ. 2531) เป็นนักแสดง นางแบบ นักร้องชาวไทย เป็นบุตรคนโตในจำนวนพี่น้อง 2 คน ของนายไพโรจน์และนางพัชราภรณ์ เครือสุวรรณศิริ คือ 1. ภัทรศยา (พีค) และ 2. ภัทรเดช (แพค) ปัจจุบันเป็นนักร้องในนาม Peaksayaa สังกัดค่าย เลิฟอีส
การศึกษา

อนุบาลจากโรงเรียนเยี่ยมนุช
ประถมศึกษาจากโรงเรียนเศรษฐบุตรอุปถัมภ์
มัธยมศึกษาจากโรงเรียนสตรีวิทยา 2
ปริญญาตรีจากคณะนิเทศศาสตร์ สาขาโฆษณา มหาวิทยาลัยกรุงเทพ
พีคมีผลงานทางวงการบันเทิงมาตั้งแต่มัธยม เช่น โฆษณาดีแทค, เอ็มวีต่าง ๆ, นิตยสารต่าง ๆ รวมถึงรับบทเป็น เครื้อ ในละครทีวีของกันตนาเรื่อง "เพื่อนรักเพื่อนร้าย"
ปี 2550 พีคได้รับบทนำในภาพยนตร์เรื่อง "สายลับจับบ้านเล็ก" กับบทบ้านเล็กที่น่ารักและเซ็กซี่ พีคโด่งดังอย่างมากและกลายเป็นดาวรุ่งดวงใหม่ของวงการบันเทิงทันที และทำให้ภาพลักษณ์ของพีคเป็นเซ็กซี่สตาร์รุ่นเล็ก
ปี 2551 พีคกลับมาแสดงภาพยนตร์อีกเป็นเรื่องที่ 2 ชื่อว่า "รัก/สาม/เศร้า" เรื่องราวความรักแสนเศร้าของเพื่อนทั้งสามคน น้ำ ฟ้า และพายุ
พีคหันมาจับด้านงานละครแบบเต็มตัวเรื่องแรกในละครวัยรุ่นสุดฮิต "อุบัติรักข้ามขอบฟ้า" โดยประกบคู่กับ กอล์ฟ-ไมค์ ศิลปินวัยรุ่นที่กำลังโด่งดังเป็นอย่างมาก พร้อม เต้ย จรินทร์พร จากละครเรื่องนี้ทำให้พีคโด่งดังในหมู่วัยรุ่นเป็นอย่างมาก ทำให้ได้มีการสร้างภาค 2 ขึ้นมา โดยใช่ชื่อเดิม คือ "อุบัติรักข้ามขอบฟ้า ภาค 2"โดยนักแสดงนำ กอล์ฟ, ไมค์, พีค, เต้ย ยังแสดงคู่กันเหมือนเดิม
ปัจจุบันพีคเป็นนักแสดงวัยรุ่นที่โด่งดังเป็นอย่างมาก โดยเสน่ห์ของเธออยู่ที่ฟันและปาก ทำให้เธอได้รับฉายาว่า เจ่อมหาเสน่ห์
ปี 2559 ปัจจุบันพีคได้เซ็นสัญญา 3 ปี เป็นนักแสดงสังกัดสถานีโทรทัศน์สีกองทัพบกช่อง 7 ตั้งแต่ 11 กรกฎาคม 2559 เป็นต้นไป
ชีวิตส่วนตัว พีค ภัทรศยา เคยคบหากับ เต๋อ - ฉันทวิชช์ ธนะเสวี เป็นระยะเวลานานเกือบ 7 ปี และในวันที่ 1 พฤศจิกายน 2557 ได้ออกมาแถลงข่าวในภายหลังว่าเลิกรากันแล้วเนื่องจากทัศนคติและการใช้ชีวิตที่ไม่ตรงกัน และปัจจุบันได้คบหากับ ศิณะ อุ่นทรพันธุ์
ผลงาน > ภาพยนตร์

| ปี | เรื่อง | รับบทเป็น | หมายเหตุ |
| --- | --- | --- | --- |
| 2549 | เขาชนไก่ | ใบตอง | นักแสดงประกอบ |
| 2550 | สายลับจับบ้านเล็ก | น้ำปั่น |  |
| 2551 | รัก/สาม/เศร้า  | ฟ้า |  |
| 2552 |  รถไฟฟ้า มาหานะเธอ | ดีดี้ | รับเชิญ |
| 2553 |  กระดึ๊บ | หมูแดง |  |
| 2555 | รัก 7 ปี ดี 7 หน | พีค | รับเชิญ |
| 2555 | เคาท์ดาวน์ | แพม |  |
| 2562 | ตุ๊ดซี่ส์ แอนด์ เดอะเฟค | แนตตี้ (แหนด) |  |
| 2566 | ผีมือใหม่ | ฟ้าใกล้ |  |
| 2567 | อนงค์ | Tiktoker (รับเชิญ) |  |
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2547 | วัยซนคนมหัศจรรย์   ตอน ผีปู่และแม่ช้อย  | เฟื่อง (รับเชิญ) | ไอทีวี |
| 2549 | เพื่อนรักเพื่อนร้าย | เครือวัลย์ (เครื้อ) | ช่อง 7 |
| 2551 | อุบัติรักข้ามขอบฟ้า  | แพท | ช่อง 9 |
| 2551 |  เนื้อคู่ประตูถัดไป  | พริกแกง | ช่อง 9 |
| 2551 | เซน...สื่อรักสื่อวิญญาณ | กิ๊ก / วันใหม่ | ช่อง 5 |
| 2552 | อุบัติรักข้ามขอบฟ้า 2 | แพท | ช่อง 9 |
| 2552 | สายลับเดอะซีรีส์ กับ 24 คดีสุดห้ามใจ | วีวี่  (รับเชิญ) | ช่อง 9 |
| 2552 | ระเบิดเถิดเทิง คลาสสิค ตอน ท้องสอง สองท้อง | ต้นหอม | ช่อง 5 |
| 2552 | รหัสโลกันตร์ | แนท | ช่อง 7 |
| 2553 |  เนื้อคู่อยากรู้ว่าใคร  | พริกแกง | ช่อง 5 |
| 2553 | วงษ์คำเหลา เดอะซีรีส์ | อัญมณี / อัญชลี | ช่อง 9 |
| 2555 | หมวดโอภาส เดอะซีรีส์ ปี 2  | ลักขณา (รับเชิญ) | ช่อง 9 |
| 2558 |  2 รัก 2 วิญญาณ | นุชวรา สารพัฒน์ (นุช) | ช่องวัน |
| 2558 | Club Friday The Series 6 ความรักไม่ผิด   ผิดที่...รัก คนหลอกลวง | มะปราง | GMM 25 |
| 2559 |  ไดอารี่ตุ๊ดซี่ส์ เดอะซีรีส์ | แนตตี้ (แหนด) |  |
| 2559 | ใต้ร่มพระบารมี เพียงพอที่พอเพียง | พริมโรส | ช่อง 7 |
| 2560 | ชะนีผีผลัก | จามาพร วงศ์สินธิวิเศษ (จ้า) | เวิร์คพอยท์ 23 |
| 2560 | ไดอารี่ตุ๊ดซี่ส์ เดอะซีรีส์ ซีซั่น 2 | แนตตี้ (แหนด) | GMM 25 |
| 2560 | A Love To Kill รักซ่อนแค้น  | สร้อย | ช่องวัน 31 |
| 2560 | โซ่เสน่หา | ปราลี (ปุ๋ม) | ช่อง 7 HD |
| 2560 | เหนี่ยวหัวใจสุดไกปืน | แพทย์หญิง นภัสชล เรืองโรจนทรัพย์ (หมอนภัส) | ช่อง 7 HD |
| 2560 | ยึดฟ้าหาพิกัดรัก | แพทย์หญิง นภัสชล เรืองโรจนทรัพย์ (หมอนภัส) | ช่อง 7 HD |
| 2561 |  เล่ห์รักบุษบา | บุษบาบรรณ พิริยะสกุล (บุษ) | ช่อง 7 HD |
| 2562 |  คำตอบสำหรับสวรรค์  | วรดา (ดา) | ช่องวัน 31 |
| 2562 | เสือ ชะนี เก้ง 2019 ตอน 3 ทหารเสือปะทะไดอารี่ตุ๊ดซี่ | แนตตี้ (แหนด) (รับเชิญ) | ช่องวัน 31 |
| 2563 | เสือ ชะนี เก้ง 2020  ตอน เฮียออย Come Back  | แนตตี้ (แหนด) (รับเชิญ) | ช่องวัน 31 |
| 2564 | Club Friday the Series 12 รักซ่อนเร้น  ตอน รักต้องแย่ง | อิงฟ้า | ช่องวัน 31 |
| 2564 | จิตสังหาร | คริมา วรนันท์ (ครีม) | ช่องวัน 31 |
| 2564 | หว่อ อ้าย หนี่ เธอที่รัก | หยางมี่ | พีพีทีวี |
| 2565 | เพลงบินใบงิ้ว | ยวนตา | อมรินทร์ทีวี |
| 2566 | กามเทพก้นครัว | มะลิ | เวิร์คพอยท์ 23 |
| 2566 | ภารกิจฮาแหกเกาะ | พีค ภัทรศยา | Prime Video |
| 2566 | วาเลนไทน์ อะเกน มูไม่พัก..วันรักวนลูป : WeTV ORIGINAL | พรวิ | วีทีวี |
| 2566 | ชะนีปีชง | เดียร์ ดั่งฤทัย | ช่องเวิร์คพอยท์ |
ผลงาน > พิธีกร

ตลกหกฉาก ช่อง 5 (พ.ศ. 2550-2555)
ตลกหกฉาก ช่องเวิร์คพอยท์ (พ.ศ. 2552-2556)
คนอวดผี ช่อง 7 (พ.ศ. 2553) (รับเชิญ)
ชิงร้อยชิงล้าน ซันไชน์ เดย์ ช่อง 3 (พ.ศ. 2556) (รับเชิญ 3 ครั้ง 27 มกราคม, 7 กรกฎาคม, 27 ตุลาคม 2556)
พีคค่ะซิส ทาง YouTube นางแมวป่า และ Facebook นางแมวป่า (พ.ศ. 2564-ปัจจุบัน)
มีข่าวดีมาบอก ไทยรัฐทีวี (ช่อง 32 HD) (พ.ศ. 2567-ปัจจุบัน)
ผลงาน > มิวสิกวิดีโอ

เหตุผล คนหึง ของ Pick Up
เลือกเป็นคนที่รักเธอ ของ แอน ธิติมา
ไม่คิดเสียใจ ของ แอน ธิติมา
ดาวมหาลัย ของ H.R.U.
หน้าตาดีไม่มีแฟน ของ อาณัตพล ศิริชุมแสง
(พ.ศ. 2549) ก๋วยเตี๋ยวหน้าใสกับใจโทรม ๆ ของ แพนเค้ก (วงดนตรี)
(พ.ศ. 2549) ใจเย็น ของ แพนเค้ก (วงดนตรี)
(พ.ศ. 2550)  คนของเธอ ของ ซันนี่ สุวรรณเมธานนท์
(พ.ศ. 2550) ปฏิเสธอย่างไร ของ ลิปตา
(พ.ศ. 2551) ภรรยาน้อย (ฉันไม่อยากเป็น) ของ ปนัดดา เรืองวุฒิ
(พ.ศ. 2551) ทำไมต้องยอม ของ ปนัดดา เรืองวุฒิ
(พ.ศ. 2551) I See U ของ ไอซ์ ศรัณยู วินัยพานิช
(พ.ศ. 2554) อีกคืนได้ไหม ของ นูโว
(พ.ศ. 2555) "คิดมากแก่เร็ว"
(พ.ศ. 2555) "รัตติกาล"
(พ.ศ. 2555) "ถ้าไม่ฟังจะถามทำไม" ของ นิว จิ๋ว
(พ.ศ. 2557) "รักแท้แปลว่าเธอ" ของ บี้ - สุกฤษฎิ์ วิเศษแก้ว
ผลงาน > เพลง

Music Lover, ประวัติศาสตร์ (Cover Version) (ต้นฉบับเดิม มาช่า วัฒนพานิช, คริสติน่า อากีล่าร์) - เผ่าเพชร เจริญสุข, ธงชัย ทองกันทม, รัฐนันท์ จรรยาจิรวงศ์
ไม่รู้ตัว (เพลงประกอบละคร หว่ออ้ายหนี่ เธอที่รัก) - ศักดิ์สิทธิ์ เวชสุภาพร Feat. ฌอห์ณ จินดาโชติ
คีย์ใจ Heart Key
พอได้แล้วค่ะซิส
ปักตะกร้า
ผลงาน > คอนเสิร์ต

STAR THEQUE GTH 11 ปีแสงคอนเสิร์ต (2558)
รางวัล

| ปี พ> ศ. | รางวัล (สถาบัน) | สาขา | ผล | ผลงาน | หมายเหตุ |
| --- | --- | --- | --- | --- | --- |
| 2550 | "in Young Generation Choice 2007"  (นิตยสาร In Magazine) | Rising Star (Female) ดารา-นักร้องหน้าใหม่ (หญิง) | ได้รับรางวัล | - |  |
| 2551 | "in Young Generation Choice 2008"  (นิตยสาร In Magazine) | Hot Girl สาวใสมาแรง | ได้รับรางวัล | - |  |
| 2552 | ท็อปอวอร์ด 2008 | ดาวรุ่งหญิงยอดเยี่ยม สาขาละครโทรทัศน์ | เสนอชื่อเข้าชิง | อุบัติรักข้ามขอบฟ้า - |  |
| 2552 | ท็อปอวอร์ด 2008 | ดาวรุ่งหญิงยอดเยี่ยม สาขาภาพยนตร์ | เสนอชื่อเข้าชิง | รัก/สาม/เศร้า - |  |
แหล่งข้อมูลอื่น

ภัทรศยา เครือสุวรรณศิริ ที่อินสตาแกรม
ภัทรศยา เครือสุวรรณศิริ ที่เฟซบุ๊ก
ทรงธรรม ปัญญาดี

| ทรงธรรม ปัญญาดี> ข้อมูลส่วนบุคคล |
| --- | --- |
เกิด: 5 กุมภาพันธ์ พ.ศ. 2474 อำเภอเมือง จังหวัดแพร่
เสียชีวิต: 21 กุมภาพันธ์ พ.ศ. 2544 (70 ปี) โรงพยาบาลเชียงรายประชานุเคราะห์ จังหวัดเชียงราย
พรรคการเมือง: ชาติไทย
คู่สมรส: อำไพ ปัญญาดี

จ่าสิบเอก ทรงธรรม ปัญญาดี (5 กุมภาพันธ์ พ.ศ. 2474 - 21 กุมภาพันธ์ พ.ศ. 2544) อดีตสมาชิกสภาผู้แทนราษฎรจังหวัดเชียงราย เป็นนักการเมืองที่ได้รับการยกย่องเป็น "ดาวเด่นสภาฯ"
ประวัติ

ทรงธรรม เป็นนักจัดรายการวิทยุและเจ้าของกิจการธุรกิจการพิมพ์ในจังหวัดเชียงราย ต่อมาได้รับเลือกตั้งเป็นสมาชิกสภาผู้แทนราษฎรจังหวัดเชียงรายสมัยแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคประชาธิปัตย์ ทรงธรรมย้ายไปอยู่พรรคชาติไทย ในปี พ.ศ. 2518 และต่อมาย้ายไปร่วมงานกับพรรคธรรมสังคม ในปี พ.ศ. 2519
ในปี พ.ศ. 2522 เขาได้ร่วมก่อตั้งกลุ่มการเมืองขึ้นซึ่งในขณะนั้นยังไม่มีกฎหมายว่าด้วยพรรคการเมือง ส่งผลให้มีการยกเว้นการบังคับเกี่ยวกับการจัดตั้งหรือการสังกัดพรรคการเมืองของผู้สมัครสมาชิกสภาผู้แทนราษฎร โดยใช้คำว่า "กลุ่มการเมือง" เป็นการเรียกอย่างไม่เป็นทางการ โดยใช้ว่าพรรคสยามประชาธิปไตย และได้จดทะเบียนเป็นพรรคการเมืองในประเทศไทย เมื่อวันที่ 10 มกราคม พ.ศ. 2526 โดยมีพันเอก พล เริงประเสริฐวิทย์ เป็นหัวหน้าพรรค และเขาเป็นกรรมการบริหารพรรค ต่อมาเขาจึงย้ายกลับไปร่วมงานกับพรรคชาติไทยอีกในการเลือกตั้ง 4 สมัย
ทรงธรรม เคยเป็นกรรมาธิการวิสามัญพิจารณาเรื่องพม่ากักตัวเจ้าหน้าที่ฝ่ายไทย เมื่อปี พ.ศ. 2535
ประวัติ > สมาชิกสภาผู้แทนราษฎร

ทรงธรรม ได้รับเลือกตั้งมาแล้ว 8 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดเชียงราย สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดเชียงราย สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดเชียงราย สังกัดพรรคธรรมสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดเชียงราย สังกัดพรรคสยามประชาธิปไตย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดเชียงราย สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเชียงราย สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเชียงราย สังกัดพรรคชาติไทย
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดเชียงราย สังกัดพรรคชาติไทย
ถึงแก่อนิจกรรม

จ่าสิบเอก ทรงธรรม ปัญญาดี ถึงแก่อนิจกรรมเมื่อวันที่ 21 กุมภาพันธ์ พ.ศ. 2544
เครื่องราชอิสริยาภรณ์

พ.ศ. 2536 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2532 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
อิทธิเดช แก้วหลวง

| อิทธิเดช แก้วหลวงม> ป.ช., ม.ว.ม. |
| --- | --- |

สมาชิกสภาผู้แทนราษฎรจังหวัดเชียงราย
ดำรงตำแหน่ง 6 มกราคม พ.ศ. 2544 – 3 กรกฎาคม พ.ศ. 2554
 
ข้อมูลส่วนบุคคล
เกิด: 19 พฤศจิกายน พ.ศ. 2506 (61 ปี)
พรรคการเมือง: เพื่อไทย

อิทธิเดช แก้วหลวง (เกิด 19 พฤศจิกายน พ.ศ. 2506) อดีตสมาชิกสภาผู้แทนราษฎรจังหวัดเชียงราย สังกัดพรรคเพื่อไทย
ประวัติ

อิทธิเดช แก้วหลวง เกิดเมื่อวันที่ 19 พฤศจิกายน พ.ศ. 2506 เป็นบุตรของนายเอ็ม และนางทวีรัตน์ แก้วหลวง มีพี่น้อง 2 คน สำเร็จการศึกษานิติศาสตรบัณฑิต จุฬาลงกรณ์มหาวิทยาลัย และศิลปศาสตรมหาบัณฑิต สาขาเศรษฐศาสตร์ มหาวิทยาลัยเวสเทิร์นมิชิแกน ประเทศสหรัฐอเมริกา  สมรสกับนางจิตต์อนงค์ มีบุตร 2 คน
งานการเมือง

ปี พ.ศ. 2544 ได้รับเลือกตั้งสมาชิกสภาผู้แทนราษฎรครั้งแรกในสังกัดพรรคไทยรักไทย และได้รับเลือกตั้งติดต่อกันมาอีก 3 ครั้ง
อนึ่ง นายอิทธิเดชเคยเป็นที่ปรึกษา รัฐมนตรีประจำสำนักนายกรัฐมนตรี พ.ศ. 2545, ที่ปรึกษารัฐมนตรีว่าการกระทรวงอุตสาหกรรม พ.ศ. 2546, ที่ปรึกษารัฐมนตรีว่าการกระทรวงคมนาคม พ.ศ. 2547 และที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม พ.ศ. 2548 รวมทั้งเป็นประธานคณะกรรมาธิการกิจการชายแดนไทย สภาผู้แทนราษฎร ระหว่าง พ.ศ. 2552 - 2554
เขาลงสมัครรับเลือกตั้งในพื้นที่จังหวัดเชียงรายในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

อิทธิเดช แก้วหลวง ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดเชียงราย สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดเชียงราย สังกัดพรรคไทยรักไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดเชียงราย สังกัดพรรคพลังประชาชน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดเชียงราย สังกัดพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

นายอิทธิเดช แก้วหลวง เก็บถาวร 2012-08-05 ที่ เวย์แบ็กแมชชีน, เว็บไซต์รัฐสภาไทย
บัญชีแสดงรายการทรัพย์สินและหนี้สินของนายอิทธิเดช แก้วหลวง[ลิงก์เสีย], สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายอิทธิเดช แก้วหลวง), ศูนย์ข้อมูลนักการเมืองไทย
อันดับตุ่น

| อันดับตุ่น ช่วงเวลาที่มีชีวิตอยู่: อีโอซีนยุคกลาง-ปัจจุบัน |
| --- | --- |

หนูผีจิ๋ว (Suncus etruscus) อยู่ในวงศ์หนูผี (Soricidae)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นฐาน:: Eutheria
Magnorder:: Boreoeutheria
อันดับใหญ่:: Laurasiatheria
อันดับ:: Soricomorpha Gregory, 1910

วงศ์
 †Nesophontidae  Solenodontidae  Soricidae  Talpidae
ชื่อพ้อง
 Insectivora
อันดับตุ่น (อันดับ: Soricomorpha) เป็นอันดับของสัตว์เลี้ยงลูกด้วยนมอันดับหนึ่ง
การอนุกรมวิธานของสัตว์ในอันดับนี้ ถูกแยกออกจากอันดับสัตว์กินแมลง (Insectivora) พร้อมกับอันดับเทนเรค (Afrosoricida), อันดับหนูผีช้าง (Macroscelidea) และอันดับเฮดจ์ฮอก (Erinaceomorpha)
ขณะที่ข้อมูลบางแหล่งยังถือว่าอยู่ในอันดับEulipotyphlaอยู่
สัตว์ที่อยู่ในอันดับนี้ ถูกแบ่งออกด้วยกันเป็น 4 วงศ์ ได้แก่ หนูผี (Soricidae), ตุ่น (Talpidae) และโซเลนโนดอน (Solenodontidae) ซึ่งเป็นสัตว์เลี้ยงลูกด้วยนมลักษณะคล้ายหนูผี แต่ถูกแยกออกจากกันเป็นคนละวงศ์ ซึ่งเป็นสัตว์หายาก พบได้เฉพาะที่ประเทศคิวบาเท่านั้น และสูญพันธุ์ไป 1 วงศ์ คือ Nesophontidae
แหล่งข้อมูลอื่น

| ด ค กอันดับของสัตว์เลี้ยงลูกด้วยน้ำนม |
| --- | --- |
โพรโทเธอเรีย: โมโนทรีม (Monotremata)
มาร์ซูเปียเลีย: โอพอสซัม (Didelphimorphia) • หนูผีโอพอสซัม (Paucituberculata) • Microbiotheria • Notoryctemorphia • ดันนาร์ท (Dasyuromorphia) • แบนดิคูท (Pelamelemorphia) • จิงโจ้ (Diprotodontia)
ยูเธอเรีย: สล็อท (Xenarthra) (อันดับใหญ่) • เทนเรค (Afrosoricida) • หนูผีช้าง (Macroscelidea) • อาร์ดวาร์ก (Tubulidentata) • อาร์มาดิลโล (Cingulata) • ไฮแรกซ์ (Hyracoidea) • ช้าง (Proboscidea) • พะยูน (Sirenia) •  พิโลซา (Pilosa) • กระแต  (Scandentia) • บ่าง (Dermoptera) • ลิง (Primates) • สัตว์ฟันแทะ (Rodentia) • กระต่าย (Lagomorpha) • เฮดจ์ฮอก (Erinaceomorpha) • ตุ่น (Soricomorpha) • ค้างคาว (Chiroptera) • ลิ่น (Pholidota) • สัตว์กินเนื้อ (Carnivora) • สัตว์กีบคี่ (Perissodactyla) • สัตว์กีบคู่ (Artiodactyla)
เจริญ จรรย์โกมล

| เจริญ จรรย์โกมลม> ป.ช., ม.ว.ม. |
| --- | --- |

รองประธานสภาผู้แทนราษฎร คนที่หนึ่ง
ดำรงตำแหน่ง 2 สิงหาคม พ.ศ. 2554 – 9 ธันวาคม พ.ศ. 2556 (2 ปี 4 เดือน 7 วัน)
ก่อนหน้า: สามารถ แก้วมีชัย
ถัดไป: สุชาติ ตันเจริญ
 
ข้อมูลส่วนบุคคล
เกิด: 1 เมษายน พ.ศ. 2503 (64 ปี) อำเภอภูเขียว จังหวัดชัยภูมิ ประเทศไทย
พรรคการเมือง: ความหวังใหม่ (2533–2535)   ชาติไทย (2535–2544)   ไทยรักไทย (2544–2549)   พลังประชาชน (2549–2551)   เพื่อไทย (2551–2561, 2562–2566)   ไทยรักษาชาติ (2561–2562)  ไทยสร้างไทย (2566–ปัจจุบัน)
ชื่อเล่น: ป๋อง

เจริญ จรรย์โกมล (เกิด 1 เมษายน พ.ศ. 2503) อดีตรองประธานสภาผู้แทนราษฎร คนที่หนึ่ง และอดีตสมาชิกสภาผู้แทนราษฎรจังหวัดชัยภูมิ สังกัดพรรคเพื่อไทย ปัจจุบันสังกัดพรรคไทยสร้างไทย